પ્રાપ્ત માહિતી અનુસાર રાજય સરકારે સમગ્ર રાજયમાં ૧લી મેથી નવા બાંધકામના પ્લાન ઓનલાઇન સ્વીકારવા અને મંજૂરી આપવાની સિસ્ટમ શરૂ કરી હતી. પરંતુ સોફટવેરમાં ઘણી મુશ્કેલી પડવાના કારણે હજુ સુધી વ્યકિતગત મકાનો સિવાય એક પણ નવા બાંધકામના પ્લાન પાસ થયા નથી. એટલું જ નહીં પણ અગાઉ જુના જીડીસીઆર મુજબ પ્લાન પાસ થઇ ગયો હોય અને અત્યારે ચાલુ બાંધકામમાં કેટલાક ફેરફાર કર્યા હોય તો નિયમ મુજબ રિવાઇઝડ પ્લાન મૂકી મંજૂરી લેવાની રહે છે પરંતુ નવા સોફટવેરમાં આવા પ્લાન સ્વીકારતા જ ન હોવાથી બિલ્ડરો તથા એન્જિનિયરોના એસોસીએશને સરકાર સમક્ષ રજૂઆત કરી હતી.